Source: https://hsrky-fi.oncloudos.com/cgi/DREQUEST.PHP?page=meetingitem&id=2020293626-9
Timestamp: 2020-06-03 02:43:09+00:00
Document Index: 1102642

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Pöytäkirja 26.02.2020/Pykälä 9
Kirkko ja kaupungin johtokunta päättää merkitä ilmoitusasiat tiedoksi.
9.1. Sopimusneuvottelut Kirkko ja kaupungin julkaisemisesta
Neuvottelut ovat edenneet niin, että sopijaosapuolien tavoitteena on saada esitys uudesta sopimuksesta kirkkovaltuustojen päätettäväksi vielä tämän kevään aikana. Seuraava neuvotteluryhmän kokous on 27.2.2020.
9.2. Tapaaminen Postin johdon kanssa
Johtokunnan puheenjohtaja Heikki Saraste, päätoimittaja Jaakko Heinimäki, yhtymän johtaja Juha Rintamäki, hallintojohtaja Juha Tuohimäki ja viestintäpäällikkö Meri-Anna Hintsala keskustelivat Postin johdon kanssa 10.2.2020. Keskustelun tuloksena Posti vahvisti pysyvänsä voimassa olevassa hankintasopimuksessamme, jonka mukaan jakelun yksikköhintaa ei porrasteta jaettavien lehtien määrän mukaan.
9.3. Lukemistutkimus
Viimeisin painetun Kirkko ja kaupungin lukemistutkimus tehtiin vuosi sitten. Tutkimuksen teki Innolink oy. Tutkimus tehtiin kuluttajapaneelissa, vastaajien määrä oli tuhat, jaoteltuna suhteessa kaupunkien väkilukuihin.
Innolink Oy tekee uuden tutkimuksen maaliskuussa osin samoilla kysymyksillä, jotta saamme vertailukelpoiset vastaukset. Uudessa tutkimuksessa vastaajien määrä on nostettu 1500:aan.
9.4. Ulkomaanmatkoja
Jouluradion toimituspäällikkö Riitta Kalliorinne osallistuu Tallinn Music Week -festivaaleille maaliskuussa 2020. Tallinn Music Week on radio- ja musiikkialan vuotuinen tapahtuma, jossa esitellään musiikkimedian uusimpia tuulia. Ohjelmassa on seminaareja, työpajoja ja konsertteja.
Päätoimittaja Jaakko Heinimäki osallistuu Aikakauslehtien Päätoimittajat ry:n opintomatkalle Berliiniin maaliskuussa 2020. Opintomatkan pääkohde on kaksipäiväinen Digital Innovators´ Summit (DIS) -tapahtuma, jossa keskitytään erityisesti digitaalisen median mahdollisuuksiin aikakauslehtien näkökulmasta. Seminaarin järjestävät aikakauslehtien kansainvälinen järjestö FIPP ja Saksan aikakauslehtien kustantajien yhdistys VDZ. Suomalaisen delegaation matkaohjelmaan kuuluu myös vierailu Suomen suurlähetystöön Berliinissä.
9.5. Helsingin seurakuntayhtymän kirkolliskokousvaalipaneelit 27.1. ja 4.2.2020
Helsingin seurakuntayhtymä järjesti vaalipaneelit Helsingin hiippakunnan kirkolliskokousehdokkaille 27.1. (papit) ja 4.2. (maallikot). Kirkko ja kaupungin päätoimittaja Jaakko Heinimäki moderoi pappien vaalikeskustelun ja uutispäällikkö Pauli Juusela moderoi maallikoiden vaalikeskustelun.